# Általános információk:

**Tanterv:**  Építészmérnöki alapképzési szak – levelező tagozat

**Tantárgy neve: Épületszerkezetek stúdió 5.**

**Tantárgy kódja:** EPE105MLEM

**Szemeszter:** 5

**Kreditek száma:** 7

**A heti órák elosztása:** 3/0/3

**Értékelés:** vizsga (v)

**Előfeltételek: Épületszerkezetek stúdió 4.**

Tantárgy felelős: Dr. Perényi László Mihály, egyetemi docens

Iroda: 7624 Magyarország, Pécs, Boszorkány u. 2. B-319

E-mail: [perenyil@mik.pte.hu](mailto:perenyil@mik.pte.hu)

Munkahelyi telefon: +36 72 503650/23817

Oktatók: Dr. Perényi László Mihály egyetemi docens

Iroda: 7624 Magyarország, Pécs, Boszorkány u. 2. B-319

E-mail: [perenyil@mik.pte.hu](mailto:perenyil@mik.pte.hu)

Munkahelyi telefon: +36 72 503650/23817

## Tárgyleírás

Az előző három félév során a hallgatók megismerték a teherhordó falas, és a monolit vb. vázas építésmódot az alapozástól a tetőszerkezetekig. Ebben a félévben az előregyártott vázakkal, a transzparens épületszerkezetekkel, a réteges falakkal és a homlokzatburkolatokkal, valamint az álmennyezetekkel foglalkozunk.

## Oktatás célja

A félév célja, hogy a hallgatók képesek legyenek a korábban tanult szerkezetekkel összhangba hozott, kiviteli terv szintű megoldásokat készíteni, képesek legyenek a szerkezettel szemben támasztott követelmények és a szerkezetet érő hatások meghatározására.

## Tantárgy tartalma

A félév során az előregyártott vázzal történő szerkezettervezés elveit, a nyílászárószerkezetek tervezési elveit, a szerelt homlokzatburkolatok kialakítási elveit és az álmennyezetek tervezési elveit tanítjuk meg.

# Az előadásokon elhangzott elméleti anyagot először vezetett táblai gyakorlatokon mélyítjük el, és bemutatjuk a gyakorlati alkalmazást. Ezek alapján tudják a hallgatók önállóan elkészíteni a féléves rajzfeladatokat.

## Számonkérési és értékelési rendszer

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

(Neptunban: Oktatás/Tárgyak/Tárgy adatok/Tárgytematika/Számonkérési és értékelési rendszere rovat)

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A jelenlét ellenőrzésének módja: jelenléti ív

**Követelmények a szorgalmi időszakban:**

A foglalkozásokon való részvétel:

Az előadásokon és a gyakorlatokon a részvétel kötelező.

**Az aláírás megszerzésének feltételei:**

**- a gyakorlati órák legalább 50%-án teljesített bejegyzés (az órán megjelent és teljesített) szerzése,**

**(az igazolt hiányzás is hiányzásnak számít)**

**-a rajzfeladatok beadása (a feladat akkor minősül beadottnak, ha minden rajzi elem készültsége eléri az 40%-ot)**

**-mindkét zárthelyi megírása**

**Rajzfeladatok**

1. rajz Előregyártott vázas épület (alaprajz/födémterv, metszetek, homlokzat, részletrajzok),

2. rajz Homlokzati -, és belső nyílászárók konszignációja

3. rajz Függönyfal, és homlokzatburkolat terve

A rajzfeladatokat a tematikában megadott heteken lehet bemutatni vagy javítani. A bemutatás csak személyes jellegű lehet, nyomtatott rajzokkal.

**Zárthelyi dolgozatok**

Az előadáson elhangzott vagy utalással érintett ismeretek számonkérése. Segédeszköz nem használható. Előre keretezett formalapok szükségesek.

A zárthelyi dolgozatok javítására/pótlására a vizsgaidőszak második hetében, egy alkalommal lesz lehetőség.

**A szemeszterben megszerezhető pontszámok:**

|  |  |  |
| --- | --- | --- |
| a feladat jellege | a feladat témája | elérhető pontszám |
| I. zárthelyi | az első két előadás anyaga | 20 pont (20%) |
| II. zárthelyi | az utolsó három előadás anyaga | 20 pont (20%) |
| 1. rajz | vázas épület alaprajza, födémterve, metszetei, homlokzata és részletei | 22 pont (22%) |
| 2. rajz | konszignáció és beépítési részletek | 16 pont (16%) |
| 3. rajz | függönyfal és homlokzatburkolat terve | 22 pont (22%) |
|  | **A félév során megszerezhető pontszám** | **100 pont (100 %)** |

**A korábbi szemeszterekben készített feladatok elfogadási rendje:**

A korábbi félévekben készített feladatok nem fogadtathatók el.

**Aláírás megszerzése:**

**13. hét vége:**

„Letiltva” bejegyzést kap (nem javítható/pótolható)

- amennyiben a hallgató a gyakorlati foglalkozások több, mint 50 %-ára (5-ből 3 vagy több alkalommal) „nem teljesített bejegyzést kap. Figyelem az igazolt hiányzás is „nem teljesített” bejegyzést von maga után.

„Megtagadva” bejegyzést kap (javítható/pótolható)

- valamelyik Zárthelyi dolgozatát nem írta meg,

- valamelyik rajzfeladatot nem adta be.

„Aláírás” bejegyzést kap – vizsgázhat

-a gyakorlati órák legalább 50%-án teljesített bejegyzés (az órán megjelent és teljesített) szerzése,

-az összes rajzfeladatot beadta,

-mindkét zárthelyit megírta.

**Megajánlott vizsgajegy**

A tantárgyfelelősnek joga van félévközi teljesítmény alapján vizsgajegyet megajánlani, ami – ha a hallgató a vizsgaidőszak végéig elfogadja – rögzítésre kerül a TR-ben.

A megajánlott-, és a hallgató által elfogadott jegy TR-ben történő rögzítéséhez a hallgatónak nem kell vizsgára jelentkeznie. **Amennyiben a hallgató nem fogadja el a megajánlott jegyet, vizsgáznia kell, különben a tárgy nem teljesül!**

A **jegymegajánlás feltétele**:

a legalább 75%-os félévközi teljesítmény,

a rajzfeladatok mindegyikét legalább 75%-kal teljesítette a

a két zárthelyit külön-külön legalább 75%-ra (15pont) teljesítette

**4 (jó) 75-89 pont**

**5 (jeles) 90-100 pont**

**14. hét – pótlás, javítás**

- a vizsgaidőszak első hetében minden zárthelyi egy alkalommal megírható. (12.06. - szerda)

**15. hét – pótlás/javítás**

- minden rajzfeladat és zh pótolható/javítható (12.14. – csütörtök és 12.15 - péntek)

**15. hét vége**

„Letiltva” bejegyzést kap (nem javítható/pótolható)

- valamelyik rajzfeladat beadását elmulasztotta,

- valamelyik zárthelyi dolgozat megírását elmulasztotta és a pótlási lehetőséggel sem élt

„Aláírás” bejegyzést kap – vizsgázhat

-az összes rajzfeladatot beadta,

-mindkét zárthelyit megírta

**Követelmények a vizsgaidőszakban:**

|  |  |  |
| --- | --- | --- |
| A vizsga részei |  |  |
| írásbeli | beugró a szóbelire jellegű, segédeszköz nem használható (min. 4\*60 perc). Két részből áll: az első két órában 4 részletrajzot kell elkészíteni, melyből háromnak jónak kell lennie, a második két órában egy szerkezettervezési feladatot kell megoldani. Mindkét részt külön-külön is teljesíteni kell a szóbeli bocsáthatósághoz | 50 pont (50%) |
| szóbeli | kiadott tételek alapján (legalább két tételt kell kifejteni a vizsgán) | 50 pont (50%) |
|  | összesen | **100 pont (100% )** |

**Értékelés**

**A vizsgajegy (v) számítása a megszerzett pontok alapján:**

|  |  |
| --- | --- |
| **ponthatár** | **érdemjegy** |
| 169- 200 pont (85%-100%) | A (5, jeles, excellent, sehrgut) |
| 139 - 168pont (70%-84%) | B (4, jó, good, gut) |
| 109 - 138pont (55%-69%) | C (3, közepes, avarage, befriedigend) |
| 79 - 108pont (40%-54%) | D (2, elégséges, satisfactory, genügend) |
| 0-78pont (0-39%) | F (1, elégtelen, fail, ungenügend) |

**Vizsgatételek**

1. Előregyártott vasbeton vázak

(alapozás, függőleges tartószerkezet, lépcső, födémek,)

2. Előregyártott vasbeton vázak homlokzat képzése

(előregyártott panelekkel, kitöltő falakkal, …)

3. Előregyártott acél vázak

4. Favázas építés

5. Gerébtokos, pallótokos, kapcsolt gerébtokos, egyesítettszárnyú fa ablakok és ajtók

6. Korszerű fa ablakok, és erkélyajtók, bejárati ajtók

7. Műanyag ablakok, és erkélyajtók

8. Acél, és alumínium ablakok és homlokzati ajtók

9. Belső fa ajtók (gerébtokos, heveder tokos, váz-táblás, utólag szerelhető tokos)

10. Belső acél ajtók

11. Üvegezések (hőszigetelő, hangszigetelő, tűzvédő, árnyékoló, …)

12. Függönyfalak

13. Homlokzati téglaburkolatok tervezési szabályai, részletei, falszerkezetek épületfizika elemzése

14. Homlokzati kőburkolatok tervezési szabályai, részletei, falszerkezetek épületfizika elemzése

15. Homlokzati szálcement és TRESPA burkolatok tervezési szabályai, részletei, falszerkezetek épületfizika elemzése

16. Homlokzati fémburkolatok tervezési szabályai, részletei, falszerkezetek épületfizika elemzése

17. Felülvilágítók

18. Nemlátszó bordás, és nemlátszó fúgás álmennyezetek (gipszkarton, rabic)

19. Látszóbordás, és/vagy látszó fúgás álmennyezetek (elemes gipsz, fa, fém, …)

## Kötelező irodalom

1.Dr. Gábor László :Épületszerkezettan– II – Az előregyártott vasbeton váz 157-160.

2.Pattantyús ÁbrahámÁdám: Építési módok – Vázas építés i mód -kézzel írt jegyzet

3. Bársony István: Magasépítéstan IV. - Vázas építési rendszerek - 184-189.

4. Előregyártott vb. vázak - segédlet

5. WOLF építési rendszer – tervezési segédlet

6. Horizont építési rendszer – tervezési segédlet

7. Dr. Gábor László: Épületszerkezettan IV. - ablakok 129 - 204.

8. . Dr. Gábor László: Épületszerkezettan IV. - ajtók-kapuk 5-124.

9. Dr. Gábor László: Épületszerkezettan IV. - Árnyékvető, fényzáró szerkezetek 216-238..

10. Bársony István, Magasépítéstan IV .-Nyílászárók 5-50.

11. Üvegtetők – 1. fejezet -<http://www.epszerk.bme.hu/?id=OKTSEGED>

12. Nyílászáró konszignáció - http://www.epszerk.bme.hu/?id=OKTSEGED

13. Dr. Széll Mária: Transzparens épületszerkezetek - 8-36.

14. Dr. Széll Mária: Transzparens épületszerkezetek - 77-87..

15. BME jegyzet

16. Bársony István, Magasépítéstan IV .-Homlokzatburkolatok 96-103

.

17. Knauf: Szárazépítés–álmennyezetek 43-62. pdf. oldal

18. AMF álmennyezeti rendszerek – tervezési segédlet

19. Dr. gábor László: Épületszerkezettan II. - rabicok - 200-201.

Ajánlott irodalom:

Dr. Széll Mária: Transzparens épületszerkezetek

## Metodika és szempontrendszer:

A tantárgy a félév során tanult épületszerkezeti megoldások elméleti ismeretén és gyakorlati alkalmazásán alapszik. A félév teljesítésének feltétele az elméleti részből írt zárthelyi dolgozatok sikeres teljesítése és a kiadott feladatok megfelelő teljesítése. A félév célja hogy a hallgató önállóan alkalmazni tudja a félév során tanult szerkezeti megoldásokat, ismerje az egyes szerkezetek lehetőségeit és korlátait.

* közös megbeszélés – az otthon végzett munka bemutatása, megbeszélése, a feltáratlan problémák felvetése, a feltárt problémákra adható válaszok elemzése
* a feladat önálló továbbtervezése
* közös megbeszélés – az órán végzett munka bemutatása, megbeszélése, a feltáratlan problémák felvetése, a feltárt problémákra adható válaszok elemzése

## Gyakorlati órák követelménye

A gyakorlati órákon vagy táblai gyakorlat vagy konzultációs lehetőség lesz.

A táblai gyakorlaton a gyakorlatvezető rajzol föl egy szerkezetmegoldást. A hallgatóknak ezt kézi szerkesztéssel kell követniük, az előre kiadott lapokon. A szerkesztés során a gyakorlatvezető ismerteti a szerkezettervezés miértjeit. A gyakorlat célja az elméleti ismeretek gyakorlati alkalmazásának elsajátítása. A gyakorlat párbeszéd jellegű, a hallgatók bármikor közbe kérdezhetnek.

A konzultációs gyakorlaton a hallgatók a kiadott feladatukkal kapcsolatban kérdezhetnek. A gyakorlat során a hallgatók egymás konzultációját is meghallgathatják. A hallgatók kötelesek a gyakorlaton végig jelen lenni és a feladatukkal foglalkozni, így kaphatnak az adott gyakorlati időpontra „teljesítette” bejegyzést. Mivel a félévben a feladatok digitális feldolgozása megengedett a konzultáció is folyhat digitális eszközök segítségével.

## Feladatok és követelményrendszerük

**A szemeszterben megszerezhető pontszámok:**

|  |  |  |
| --- | --- | --- |
| a feladat jellege | a feladat témája | elérhető pontszám |
| I. zárthelyi | az első két előadás anyaga | 20 pont (20%) |
| II. zárthelyi | az utolsó három előadás anyaga | 20 pont (20%) |
| 1. rajz | vázas épület alaprajza, födémterve, metszetei, homlokzata és részletei | 22 pont (22%) |
| 2. rajz | konszignáció és beépítési részletek | 16 pont (16%) |
| 3. rajz | függönyfal és homlokzatburkolat terve | 22 pont (22%) |
|  | **A félév során megszerezhető pontszám** | **100 pont (100 %)** |

**Formai követelmények:**

A féléves rajzok beadása a rajzméretétől függő rajzlapon, nyomtatva – fekete-fehérben.

Minden tervlap keretezve készüljön (lap szélétől 5 mm-re), rajzpecséttel a jobb also sarkában.

Rajzpecsét tartalma:

* Tantárgy neve
* Név, neptunk kód
* Rajz megnevezése és tervlapon szereplő munkarész megnevezése
* A tervlap méretaránya
* A tervlap sorszáma
* A készítés dátuma

**A féléves feladatok CAD is programmal készíthetők.**

**Az 1. rajzfeladat:**

Az előző féléves épület(monolit vb. vázas épület) megoldása előregyártott vasbeton vázzal, erkélymentes homlokzaton szendvicspanellel, szomszéd épület nélkül, szabadonálló helyzetben, részlegesen alápincézve, időszakos talajvízben.

A megrajzolandó munkarészek

- földszinti alaprajz, egyben alapozási terv is 1:100

(az alapozás elemeit szaggatottan kell ábrázolni)

- legfelső emelet alaprajza 1:100

(egyben födémpanel kiosztási terv is)

- alaprajzi részlet( lépcsőházi traktus – fsz. - pihenőkkel) 1:50

- metszetek (A-A, B-B) 1:50

- homlokzat (1 db- szendvicspanellel) 1:100

(a gyakorlatvezető jelöli ki)

- részletrajzok (3 db) 1:10

Az alkalmazandó ábrázolástechnikai elemeket és az ábrázolás elvárt módját egy külön melléklet tartalmazza. (lásd feltöltve a Teams-be)

**A 2. rajzfeladat:**

A földszint konszignációs alaprajzát, a kijelölt nyílászárók konszignációját (ablak és egy belső ajtó) és a kijelölt beépítési részleteket kell kitalálni és megrajzolni

A megrajzolandó munkarészek

- konszignációs alaprajz és a szélzónák meghatározása (homlokzaton) 1:100

- konszignáció 2 db konkrét nyílászáróról (ablak és belső ajtó)

- beépítési részletek 1:5

ablak – párkány, szemöldök és vízszintes metszet(árnyékolóval)

belső ajtó – küszöb, vízszintes metszet

**A 3. rajzfeladat:**

Az 1. rajzfeladatban feldolgozott épület egyik homlokzatának megoldása függönyfallal, illetve réteges falszerkezettel. A kétfajta homlokzat érintkezzen egymással.

Megrajzolandó a függönyfalhoz és a réteges szerkezetű homlokzathoz:

-alaprajzi részlet egy szintről 1:20,1:25

(a homlokzati síktól számított egy méter mélységig)

- homlokzati rajz 1:20,1:25

- részletrajzok a homlokzatburkolatnál 1:5

lábazat, attika, ablak: párkány/szemöldök takart redőnnyel,vízszintes metszet, csatlakozás az üveghomlokzathoz)

* részletrajz az üveghomlokzatnál (lábazat) 1:5,

## Oktatói csoportbeosztás:

|  |  |  |  |  |
| --- | --- | --- | --- | --- |
| **Tárgy-kurzustípus** | **Oktató** | **Nap/idő** | **Hely** | **Megjegyzés** |
| előadás | dr. Perényi László | péntek 1400-1630 | A 007 | 2-5-8-10-12. |
| gyakorlat | dr. Perényi László Mihály | péntek 1645-1915 | A 219 | 2-5-8-10-12. |

## Program heti bontásban

|  |  |  |
| --- | --- | --- |
| Részletes tantárgyprogram  (az előadások után zárójelben olvasható sorszámok a kötelező szakirodalom sorszámai) | | |
| Hét | előadások | gyakorlatok |
| 1. |  |  |
| 2. | Előregyártott vázas építés (2.)  Előregyártott vasbeton vázak (1-2-3-4.)  Acélvázas építés (6.)  Faszerkezetű építés (3 és 5.) | 1. Táblai gyakorlat (vb. vázak)  1. rajzfeladat kiadása |
| 3. |  |  |
| 4. |  |  |
| 5. | a./Transzparens épületszerkezetek, az üveg tulajdonságai (11 és 13.)  a./Nyílászárók /hagyományos faszerkezetek (7 -8-9- 1..)  b./Nyílászárók / korszerű faszerkezetek - árnyékolás (10. és 13.)  a. / Nyílászárók / műanyag szerkezetek (7-8 és 10 é 13.) | konzultáció  2. Táblai gyakorlat (nyílászárók)  2. rajzfeladat kiadása |
| 6. |  |  |
| 7. |  |  |
| 8. | b./ Belső ajtók (10 és 12.)  a./ Nyílászárók / fém szerkezetek –(7-8 és 10 és 13.)  b./ Függönyfalak, üvegfalak (14..) | konzultáció  3A. Táblai gyakorlat (függönyfalak)  3. rajzfeladat kiadása |
| 9. |  |  |
| 10. | Homlokzati falszerkezetek, réteges falak (15.)  Szerelt homlokzatburkolatok kő- és tégla burkolatok (15-16.)  Szerelt homlokzatburkolatok fém-, és kompozit lemez burkolatok (15-16.) | konzultáció  3B. Táblai gyakorlat (homlokzatburkolat) |
| 11. |  |  |
| 12. | Álmennyezetek - (17-18-19.)  Felülvilágítók | konzultáció |
| 13. |  | a rajzfeladatok bemutatása a hét pénteki napján |
| 14. |  | zárthelyik megírása, |
| 15. |  | minden feladat és zárthelyi javítása |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

Pécs, 2023. 08.28.